**ARBEID I NORGE - Sjekkliste/huskeliste for deg med utenlandske arbeidstakere og oppdragstakere i Norge**

|  |  |  |
| --- | --- | --- |
| Gjøremål | Beskrivelse | Sjekket |
| Skaffe arbeidskraft | Informasjon om arbeidssøkere fra utlandet:  www.nav.no, [www.eures.no](http://www.eures.no) |  |
| Tillatelse til å arbeide i Norge | **Nordiske borgere** kan oppholde seg og arbeide i Norge på ubestemt tid uten noen formell tillatelse.  **EØS/EU-borgere** som skal arbeide i Norge mer enn 3 måneder, skal søke om registreringsbevis på [www.udi.no](http://www.udi.no), og deretter personlig møte opp hos politiet eller på et Servicesenter for utenlandske arbeidstakere, for å få utlevert registreringsbeviset (identifikasjon med gyldig pass/godkjent ID – kort).  **Borgere fra land utenfor EØS-området** må som hovedregel ha oppholdstillatelse (med rett til arbeid) for å få lov til å arbeide i Norge. Tillatelsen må vanligvis være gitt før søkeren kommer til Norge. Unntak her kan gjelde for enkelte persongrupper på arbeidsopphold i Norge med varighet inntil tre måneder eller seks måneder.  Mer informasjon om dette finnes på: [www.udi.no](http://www.udi.no) |  |
| Arbeidstilbud/  Ansettelsesbevis, vedlegg til søknad om tillatelse | **Arbeidstakere fra EØS/EU-land** må fremlegge ansettelsesbevis se her: <http://www.udi.no/upload/Skjema/EOS/GP7116No.pdf>, eller arbeidskontrakt.  **Arbeidstakere fra land utenfor EØS** må fremlegge skriftlig arbeidstilbud underskrevet av arbeidsgiver og arbeidstaker. |  |
| Fullmakt fra arbeidstaker | Dersom arbeidsgiver skal opptre på vegne av arbeidstaker i forhold til utlendingsmyndighetene, må arbeidstaker fylle ut et fullmaktsskjema. Dette finnes på: [www.udi.no](http://www.udi.no) |  |
| Godkjenning av utdanning/diplomer | For noen stillinger kreves utdanning godkjent av norske myndigheter.  Mer informasjon om dette på:  Nasjonalt organ for kvalitet i utdanningen: www.nokut.no  Statens autorisasjonskontor for helsepersonell (SAFH): [www.safh.no](http://www.safh.no) |  |
| Registrering hos politiet | **Arbeidstakere fra EØS/EU-land**:  Må personlig møte hos politiet (eller på et Servicesenter for utenlandske arbeidstakere) for å få utlevert registreringsbevis. De må første søke om registreringsbevis på: www.udi.no  **Arbeidstakere fra land utenfor EØS/EU**:  Arbeidstakere som har fått innvilget oppholdstillatelse må personlig møte opp hos politiet innen 7 dager.  Politiet iverksetter vedtaket og bestiller oppholdskort.  Alle som har oppholdstillatelse i Norge skal ha et oppholdskort som bevis på dette. Politiet utsteder oppholdskortet til alle som er innvilget oppholdstillatelse. |  |
| Registrering i Folkeregisteret | Dersom arbeidstakeren skal oppholde seg i Norge i mer enn 6 måneder, har sin hovedsakelige døgnhvile her og har selvstendig bolig, må vedkommende innen åtte dager etter ankomst til Norge eller etter innvilget tillatelse, personlig møte opp og registrere seg hos Folkeregisteret.  Fra og med 1. juni 2012 kan pendlere fra EØS-land med midlertidig opphold i Norge, bli unntatt fra å bli folkeregistrert som bosatt i Norge selv om oppholdet her varer i mer enn seks måneder  Slik flytting til Norge må meldes til folkeregisteret innen 8 dager etter ankomst (personlig oppmøte)  Meldes på blanket RF-1401. Tildeles vanlig fødselsnummer |  |
| Skattekort | Alle som arbeider i Norge må ha skattekort. For å kunne beregne riktig skattetrekk må skattekontoret ha opplysninger om hvor mye arbeidstakeren regner med å tjene i Norge og hvor lenge vedkommende skal oppholde seg her.  For å få skattekort må arbeidstakeren **personlig** møte opp hos det lokale skattekontoret med nødvendig dokumentasjon:  **Dokumentasjon som må tas med ved søknad om skattekort for utenlandske borgere:**  **Nordiske borgere**   * Pass, eller gyldig førerkort sammen med utskrift fra hjemlandets folkeregister. Utskriften må ikke være eldre enn 3 måneder * Arbeidskontrakt, skriftlig arbeidstilbud eller dokumentasjon på norskregistrert næringsvirksomhet   **EØS-borgere**   * Pass eller godkjent ID-kort * Arbeidskontrakt, skriftlig arbeidstilbud eller dokumentasjon på norskregistrert næringsvirksomhet * Registreringsbevis fra politiet hvis du ønsker å oppholde deg i Norge i mer enn 3 måneder (se udi.no)   **Borgere utenfor EØS**   * Pass * Oppholdstillatelse * Arbeidskontrakt, skriftlig arbeidstilbud eller dokumentasjon på norskregistrert næringsvirksomhet   Norsk D-nummer eller fødselsnummer.  A1/E-101 dersom arbeidstakeren etter EØS lovgivningen er unntatt fra medlemskap i folketrygden i Norge. |  |
| Fødselsnummer/  D-nummer | Når man søker om å få skattekort første gang får man et registreringsnummer; D-nummer eller fødselsnummer. Nummeret står på skattekortet og brukes til å identifisere personen hos offentlige myndigheter.  Utlendinger som skal ha fødselsnummer/D-nummer og skattekort må selv møte opp (personlig oppmøte) på skattekontoret og vise fram gyldig legitimasjon (ID-kontroll) |  |
| Lønns og arbeids-vilkår for utenlandsk arbeidstaker i Norge | Norsk arbeidsgiver har ansvar for at arbeidsforholdet oppfyller kravene i arbeidsmiljøloven, ferieloven, utlendingsloven, skatteloven og annet norsk regelverk   * Gjelder også utenlandske arbeidsgivere som har utsendte arbeidstakere til Norge (jf. Forskrift 16.12.2005 nr. 1566)   Er virksomheten bundet av tariffavtale for den type arbeid som utenlandsk arbeidstaker ansettes for å utføre, må virksomheten følge tariffavtalens lønns- og arbeidsvilkår |  |
| Bankkonto i Norge | Når utenlandsk arbeidstaker oppretter bankkonto i Norge må man oppgi fødsels- eller D-nummeret til banken. Arbeidstakeren bør ha bankkonto i Norge som arbeidsgiveren kan sette inn lønn på, og som myndighetene senere kan overføre eventuell for mye trukket skatt til. |  |
| Plikt til å levere selvangivelse | Det bør i informeres om at alle som arbeider i Norge må levere selvangivelse. Den skal leveres innen 30. april i året etter inntektsåret til det skattekontoret som er oppgitt på selvangivelsen. |  |

|  |  |  |
| --- | --- | --- |
| Arbeidsgiver-avgift | Etter folketrygdloven § 23-2 første ledd er det plikt til å svare arbeidsgiveravgift av lønn eller annen godtgjørelse for arbeid utført i Norge eller på norsk kontinentalsokkel. Dette gjelder uten hensyn til mottakerens tilknytning til utlandet.  **Unntak:**  Det skal ikke beregnes og betales arbeidsgiveravgift i Norge når arbeidstaker er omfattet av trygdelovgivningen i et annet EU/EØS-land (hjemlandet) enn arbeidslandet (Norge).  Slik trygdetilknytning skal dokumenteres gjennom blankett A1/E101utstedt av trygdemyndighetene i hjemlandet.  Arbeidsgiveravgift skal da betales til det landet man er trygdet |  |
| Medlemskap i folketrygden/  trygdeavgift | Medlemskap i folketrygden gir en rekke rettigheter i Norge, eksempelvis til medisinsk behandling. En arbeidstaker som utfører arbeid i Norge og har lovlig adgang til dette, er som hovedregel medlem i folketrygden i Norge.  Er arbeidstakeren trygdet i Norge skal vedkommende betale norsk trygdeavgift. Trygdeavgiften trekkes fra lønnen som en del av skattetrekket.  Er arbeidstakeren trygdet i hjemlandet skal han/hun ikke betale trygdeavgift i Norge. Arbeidstakeren må da skaffe skjema A1/E101 fra hjemlandets trygdemyndighet og oversende det til NAV Internasjonal. |  |
| Fastlege | Det bør informeres om at fastlegeordningen gir alle som er folkeregistrert i Norge rett til å ha en allmennpraktiserende lege som sin faste lege. Ordningen er frivillig. For mer info, se [www.helfo.no](http://www.helfo.no) |  |
| Oppdragsgivers rapporteringsplikt om oppdrag gitt til utenlandske oppdragstakere | Enhver næringsdrivende og offentlige organ skal uoppfordret rapportere til Skatteetaten v/"Sentralskattekontoret for utenlandssaker" (SFU) i Stavanger om oppdrag eller underoppdrag som utføres:   * på sted for bygge- og monteringsvirksomhet i Norge, * på sted som står under oppdragsgivers kontroll i Norge eller * på den norske kontinentalsokkelen   når oppdragstaker er   * et selskap hjemmehørende i utlandet   Norsk oppdragsgiver skal gi opplysninger om oppdragstaker og opplysninger om dennes arbeidstakere som benyttes for å utføre oppdraget.  Oppdragstaker har plikt til å gi opplysninger om egne arbeidstakere som benyttes for å utføre oppdraget.  Opplysninger om oppdragstakere og arbeidstakere skal gis på skjema RF-1199.  Opplysningsplikten framgår av ligningsloven § 6-10 med forskrift. |  |
| Selvstendig næringsdrivende – registrering i Enhetsregisteret i Brønnøysund | Selvstendig næringsdrivende på oppdrag i Norge må registrere seg i Enhetsregisteret i Brønnøysund. Se: <http://www.brreg.no/> |  |